Kookkuns: KWV wêreldwyd bewonder
KWV wêreldwyd bewonder
Die Suid-Afrikaanse handelsmerk KWV het weereens die lys gehaal vir die Top 100 handelsmerke wereldwyd. Dit is die vierde jaar in 'n ry dat die organisasie dit vermag.
Meer as 200 wynmeesters, sommeliers en joernaliste wêreldwyd neem deel aan die jaarlikse opname waarvolgens die lys saamgestel word. Die kriteria wat geld sluit in 'n deurlopende verbetering in die kwaliteit van die produkte, hoe die produk die land van herkoms reflekteer, of die produk die behoefte van gebruikers aanspreek en of dit van waarde is vir internasionale gebruikers.